CELEX: C2006/154/18
Language: el
Date: 2006-07-01 00:00:00
Title: Υπόθεση C-181/06: Αίτηση για την έκδοση προδικαστικής αποφάσεως την οποία υπέβαλε το Tribunal Administrativo e Fiscal do Porto στις  7 Απριλίου 2006  — Deutsche Lufthansa AG κατά Ana — Aeroportos de Portugal SA

1.7.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 154/8
            
         Αίτηση για την έκδοση προδικαστικής αποφάσεως την οποία υπέβαλε το Tribunal Administrativo e Fiscal do Porto στις 7 Απριλίου 2006 — Deutsche Lufthansa AG κατά Ana — Aeroportos de Portugal SA
   (Υπόθεση C-181/06)
   (2006/C 154/18)
   Γλώσσα διαδικασίας: η πορτογαλική
   Αιτούν δικαστήριο
   Tribunal Administrativo e Fiscal do Porto
   Διάδικοι στην υπόθεση της κύριας δίκης
   
      Προσφεύγουσα: Deutsche Lufthansa AG
   
      Καθής: Ana — Aeroportos de Portugal SA
   Προδικαστικά ερωτήματα ερωτήματα
   
               1)
            
            
               Μπορεί το ποσό, που, σύμφωνα με το άρθρο 10, παράγραφος 1, του Κανονιστικού διατάγματος 12/99 της 30-7-1999, απαιτείται ως τέλος διοικητικής συνδρομής και εποπτείας, να θεωρηθεί ως αντίτιμο «καθοριζόμενο με βάση κατάλληλα, αντικειμενικά, διαφανή και αμερόληπτα κριτήρια», όπως επιβάλλει το άρθρο 16, παράγραφος 3, της οδηγίας 96/67/ΕΚ (1) του Συμβουλίου, της 15ης Οκτωβρίου 1996;
            
         
               2)
            
            
               Αντιβαίνει η επιβολή της πληρωμής ποσού, σύμφωνα με το άρθρο 10, παράγραφος 1, του Κανονιστικού διατάγματος 12/99 της 30-7-1999, στο άρθρο 18, παράγραφος 2, του νομοδιατάγματος 102/90 της 21-3-1990, όπως τροποποιήθηκε με το νομοδιάταγμα 280/99 της 26-7-1999, και σύμφωνα με τις λοιπές διατάξεις που ορίζουν το ποσό αυτού του τέλους, προς την ελεύθερη πρόσβαση στην αγορά παροχής υπηρεσιών εδάφους σε τρίτους, την οποία επιβάλλει το άρθρο 6 της οδηγίας 96/67/ΕΚ του Συμβουλίου, της 15ης Οκτωβρίου 1996;
            
         
               3)
            
            
               Αντιβαίνει η επιβολή της πληρωμής ποσού, σύμφωνα με το άρθρο 10, παράγραφος 1, του Κανονιστικού διατάγματος 12/99 της 30-7-1999, στο άρθρο 18, παράγραφος 2, του νομοδιατάγματος 102/90 της 21-3-1990, όπως τροποποιήθηκε με το νομοδιάταγμα 280/99 της 26-7-1999, και σύμφωνα με τις λοιπές διατάξεις που ορίζουν το ποσό αυτού του τέλους, προς την πραγματοποίηση της εσωτερικής αγοράς και των αρχών που εξαγγέλλονται στα άρθρα 3, στοιχείο γ', και 4 ΕΚ;
            
         
               4)
            
            
               Μπορεί η επιβολή της πληρωμής ποσού, σύμφωνα με το άρθρο 10, παράγραφος 1, του Κανονιστικού διατάγματος 12/99 της 30-7-1999, στο άρθρο 18, παράγραφος 2, του νομοδιατάγματος 102/90 της 21-3-1990, όπως τροποποιήθηκε με το νομοδιάταγμα 280/99 της 26-7-1999, και σύμφωνα με τις λοιπές διατάξεις που ορίζουν το ποσό αυτού του τέλους, να θεωρηθεί ως καταχρηστική πρακτική, κατά τα οριζόμενα στο άρθρο 82 ΕΚ;
            
         
      (1)  Σχετικά με την πρόσβαση στην αγορά υπηρεσιών εδάφους στους αερολιμένες της Κοινότητας (ΕΕ 1996, L 272, σ. 36).